සුශාන්ත් සිං ගේ මරණය සම්බන්ධයෙන් පරීක්ෂණ පවත්වන අපරාධ පරීක්ෂණ දෙපාර්තමේන්තුව විසින් සොයා ගනු ලබන අලුත් අලුත් තොරතුරු මාධ්‍යවලට නිකුත් වන්නේ ඒ පිළිබඳව උනන්දුවක් දක්වන සියලු දෙනාම මවිතයට පත් කරමිනි. සැබැවින්ම මේ මරණයට නිශ්චිත හේතුව මෙයයයි කියන්නට නොහැකි තරමට එය සංකීර්ණ වී තිබේ. මේ වන විට ඔවුන් සුශාන්ත්ට සම්බන්ධ බොහෝ දෙනෙකු ගේ ප්‍රකාශ සටහන් කරගෙන තිබේ. වැඩි පුරම ප්‍රශ්න කිරීම්වලට බඳුන් වූයේ ඔහුගේ පෙම්වතිය වූ රී චක්‍රබෝර්තිය. ඔහු විවිධ අය සමඟ කරන ලද වට්ස්ඇප් සංවාද ද නිලධාරීන්ගේ විමර්ශනයට ලක් වෙමින් පවතී. ඔහුගේ සොයුරියන් හතර දෙනාගෙන් එක් අයෙකු වන ප්‍රියංකා සමඟ කරන ලද සංවාදයක සඳහන් වෙන කරුණු සහ පවුලේ අයගේ පෙර ප්‍රකාශ අතර ඇත්තේ පරස්පර විරෝධී බවකි. සුශාන්ත් මානසික අවපීඩනයෙන් පෙළෙන බවක් තමන් දැනගෙන නොසිටි බැව් ඔවුන් කලින් ප්‍රකාශ කර තිබිණි. එහෙත් වට්ස්ඇප් සංවාදයේදී ප්‍රියංකා ඔහුට බෙහෙත් වර්ගයක් හඳුන්වා දී තිබිණි. එම වර්ගය භාවිතා කරන්නේ මානසික අවපීඩනයට වන අතර ඇය ඒවා නිර්දේශ කර ඇත්තේ වෛද්‍යවරයෙකුගෙන් අසා දැනගෙනය. එහෙත් සුශාන්ත් එම වෛද්‍යවරයා හමුවට කැටුව ගොස් නැත.
රී චක්‍රබෝර්ති, සුශාන්ත් සිං ගේ කව්ද?
පෙම්වතිය